I de seneste tre uger er der i Region Nordjylland konstateret 26 tilfælde af influenzatypen A (H1N1). Netop den influenzatype var sidste sæson skyld i en verdensomspændende epidemi  - en såkaldt pandemi, men så galt går det næppe i år. -  Erfaringen viser os, at når det er sket i en sæson, så vil de efterfølgende år blive betydeligt mildere og mere almindelige, siger Henrik Nielsen, professor og ledende overlæge på Infektionsmedicinsk afdeling på Aalborg Sygehus. For svækkede og syge mennesker kan influenza være farligt, men for ellers raske mennesker er en omgang influenza som regel ikke livstruende.

Referat:
Influenza-sæsonen er i gang, men der bliver formentlig ingen større epidemi i år.